Naučni univerzitet Eötvösa Loránda

Naučni univerzitet Eötvösa Loránda (mađarski: Eötvös Loránd Tudományegyetem; latinski: Alma Universitas Humboldtiana Berolinensis; njemački: Eötvös-Loránd-Universität; ruski: Университет имени Ло́ранда Э́твёша; engleski: Eötvös Loránd University) je javni univerzitet u Budimpešti koji je osnovan 1635. godine. Univerzitet je originalno osnovan u Nagyszombatu (tada u sastavu Ugarske), gradu u današnjoj Republici Slovačkoj čiji je savremeni slavenski naziv Trnava. Danas se na naslijeđe ovog isusovačkog učilišta uz Univerzitet Eötvösa Loránda u Budimpešti poziva i suvremeni Univerzitet u Trnavi iako ta institucija nije direktni nasljednik. Nakon privremenog ukidanja isusovačkog reda institucija je 1777. preseljena u Budim, a 1784. i na svoju finalnu destinaciju u Peštu. Oba ova grada danas čine Budimpeštu, glavni grad Mađarske. Sve do 1844. predavanja su se odvijala na latinskom jeziku, a nakon toga se prešlo na mađarski jezik. Od 1895. univerzitet je svoja vrata otvorio i studenticama. 1949. iz sastava univerziteta izdvojen je Teološki fakultet koji od tada funkcioniše kao neovisni Katolički univerzitet Pázmány Péter i također se poziva na tradiciju originalog isusovačkog učilišta iz Trnave. Od 1950. univerzitet nosi ime Loránda Eötvösa, austrougarskog fiziča mađarskog porijekla. Reference Povezano Lista univerziteta u Mađarskoj Vanjske veze (hu) Eötvös Loránd Tudományegyetem